ปัจจัยความเสี่ยง 

ราคาน้ำมัน

แนวโน้มราคาน้ำมัน เป็นปัจจัยหลักที่ส่งผลกระทบต่อปริมาณความต้องการใช้ถ่านหิน เนื่องจาก
ถ่านหินเป็นพลังงานทดแทนที่มีต้นทุนต่ำกว่า เมื่อเปรียบเทียบกับพลังงานทดแทนชนิดอื่นๆ
ซึ่งแนวโน้มราคาน้ำมันในช่วงที่ผ่านมา
นับเป็นปัจจัยบวกส่งผลให้ผู้ประกอบการบางส่วนเปลี่ยนมาใช้ถ่านหินแทนน้ำมัน
และจากการที่ประเทศไทยซึ่งมีแหล่งพลังงานของตนเองอยู่อย่างจำกัด
ทำให้ต้องนำเข้าพลังงานจากต่างประเทศ ในระยะกลางถึงระยะยาว
จึงน่าจะยังคงจำเป็นต้องนำเข้าเชื้อเพลิงพลังงานอย่างต่อเนื่องตามการขยายตัวของภาคเศรษฐกิจและอุตสาหกรรม

ปริมาณสำรองถ่านหิน

สถานะปัจจุบันที่ปริมาณสำรองถ่านหินทั่วโลก
รวมถึงประเทศอินโดนีเซียซึ่งเป็นแหล่งถ่านหินสำคัญในภูมิภาคเอเซียตะวันออก
เฉียงใต้ยังมีอยู่เป็นจำนวนมากเพียงพอต่อความต้องการใช้ โดยข้อมูลจาก Coal Facts 2008
edition (with 2007 data) จัดทำโดย World Coal Institute ที่เผยแพร่บนเวบไซด์
www.worldcoal.org ระบุปริมาณสำรองถ่านหินในประมาณ 70
ประเทศผู้ผลิตถ่านหินทั่วโลกมีปริมาณเพียงพอประมาณ 133 ปี
ในขณะที่ปริมาณสำรองน้ำมันและก๊าซมีเพียง 42 และ 60 ปีตามลำดับ
ภาวะขาดแคลนถ่านหินจึงไม่ถือเป็นปัจจัยเสี่ยงในระยะสั้นถึงระยะกลาง อย่างไรก็ตาม
บริษัทตระหนักถึงความสำคัญของผลกระทบจากปัจจัยดังกล่าว
จึงได้จัดให้มีการติดตามข้อมูลและสถานการณ์ต่างๆ ที่เกี่ยวข้อง เพื่อประเมินผลกระทบ
และกำหนดมาตรการรองรับในระยะกลางถึงระยะยาว

พลังงานทดแทนและเทคโนโลยีพลังงาน

จากการปรับตัวเพิ่มขึ้นของระดับราคาน้ำมันในช่วงที่ผ่านมา
ทำให้เกิดแรงผลักดันให้เกิดการค้นคว้าวิจัยด้านเทคโนโลยีพลังงาน
มากขึ้น ซึ่งพลังงานทดแทนนับเป็นปัจจัยลบต่อปริมาณความต้องการใช้ถ่านหิน
ในขณะที่เทคโนโลยีพลังงาน อาจเป็นได้ทั้งปัจจัยเสริมและปัจจัยลบ อย่างไรก็ตาม
คาดว่าอาจต้องใช้ระยะเวลาพอสมควรที่จะสามารถพัฒนาเพื่อให้ได้พลังงานทดแทนที่มีต้นทุนที่สามารถแข่งขันกับพลังงานที่ใช้ในปัจจุบันได้

การจัดหาถ่านหิน

ถ่านหินทั้งหมดที่บริษัทนำเข้า จัดหาจากแหล่งในประเทศอินโดนีเซีย ซึ่งในช่วงที่ผ่านมา
บริษัทประสบกับปัญหาด้านการจัดหาและควบคุมคุณภาพสินค้าให้ได้ภายในระยะเวลาที่ต้องการ
อย่างไรก็ตาม จากประสบการณ์ในช่วงที่ผ่านมา
บริษัทได้มีการประเมินภาพรวมของปัญหาและได้พิจารณากำหนดแนวทาง/มาตรการดำเนินการเพื่อควบคุมความเสี่ยงดังกล่าว
โดยพยายามติดต่อจัดซื้อโดยตรงจากแหล่งผลิต และเน้นการควบคุมคุณภาพ
โดยการควบคุมติดตามการดำเนินงานในทุกขั้นตอนจนถึงการขนส่งสินค้าลงเรือ

กลไกการปรับตัวของราคาขายถ่านหินตลาดภายในประเทศ

ในปี 2551 ซึ่งบริษัทอยู่ในช่วงเริ่มต้นดำเนินธุรกิจ
และต้องเผชิญกับภาวะความผันผวนของราคาน้ำมัน ซึ่งส่งผลต่อต้นทุนและราคาขายถ่านหิน
กลไกราคาของตลาดภายในประเทศมีการปรับตัวไม่ทันกับความผันผวนอย่างมากของราคาในระหว่างปี
โดยในช่วงครึ่งปีแรก 2551
เป็นช่วงระดับราคาน้ำมันขาขึ้นแต่ระดับราคาขายถ่านหินในประเทศกลับมีการปรับตัวเพิ่มขึ้นค่อนข้างช้า
เมื่อเทียบกับการเปลี่ยนแปลงราคาน้ำมัน
ในขณะที่ช่วงครึ่งปีหลังที่เป็นช่วงน้ำมันขาลงหลังจากระดับราคาน้ำมันขึ้นสู่จุดสูงสุดในช่วงกลางปี
ราคาขายถ่านหินในประเทศกลับมีการปรับลดลงตามราคาน้ำมันในตลาด
ส่งผลให้ผู้ประกอบการนำเข้าถ่านหินส่วนใหญ่ต่างได้รับผลกระทบจากการมีต้นทุนนำเข้าสินค้าสูงกว่าราคาตลาด

แม้ว่าสถานการณ์ในปี 2551 จะไม่เอื้ออำนวยต่อการเพิ่มยอดขายและขยายฐานการตลาดของบริษัท
เนื่องจาก มีอุปสรรคด้านสถานที่คัดแยกและจัดเก็บสินค้า
แต่สภาวะดังกล่าวซึ่งคาดว่าเป็นเหตุการณ์ผิดปกติที่ไม่เกิดขึ้นบ่อยนัก
คาดว่าภายหลังโครงการพัฒนาสถานที่จัดเก็บและคัดแยกถ่านหินของบริษัทแล้วเสร็จจะช่วยบรรเทาผลกระทบที่เกิดในลักษณะดังกล่าวได้ไม่มากก็น้อย

อัตราแลกเปลี่ยน

อัตราแลกเปลี่ยน นับเป็นปัจจัยที่ส่งผลกระทบโดยตรงต่อต้นทุนสินค้าของบริษัท
ซึ่งบริษัทตระหนักถึงผลกระทบดังกล่าว ในช่วงที่ผ่านมาได้มีการประเมินและพิจารณากำหนดแนวทาง
เพื่อควบคุมความเสี่ยงดังกล่าว
นอกเหนือจากการเปิดบัญชีเงินฝากสกุลต่างประเทศที่ได้ดำเนินการไปแล้ว
บริษัทอาจมีการพิจารณาดำเนินการอื่นๆ เช่น ใช้เครื่องมือทางการเงิน
เพื่อป้องกันความเสี่ยงในอนาคต

ผลกระทบจากวิกฤตเศรษฐกิจ

วิกฤตเศรษฐกิจในปี 2551
แม้ว่าสาเหตุของปัญหาจะเกิดจากภาคสินเชื่อและธนาคารของประเทศสหรัฐอเมริกา แต่ในช่วงเวลา
ที่ผ่านมากลับพบว่า ปัญหาดังกล่าวได้เริ่มส่งผลกระทบในวงกว้างต่อภาคธุรกิจและเศรษฐกิจทั่วโลก
ซึ่งผลกระทบสู่ภาคการผลิตและอุตสาหกรรม
จะส่งผลโดยตรงต่อการลดลงของปริมาณความต้องการใช้เชื้อเพลิงพลังงาน
ซึ่งอาจส่งผลให้เกิดภาวะการแข่งขันที่รุนแรงเพิ่มมากขึ้นในระยะสั้นถึงระยะกลาง

ปริมาณเงินทุนหมุนเวียน

ณ ปัจจุบัน บริษัทยังคงมีปริมาณเงินทุนหมุนเวียนเพียงพอในระดับหนึ่งเพื่อดำเนินธุรกิจ อย่างไรก็ตาม
เพื่อป้องกันมิให้เกิดปัญหาขาดแคลนเงินทุนหมุนเวียน
บริษัทได้ติดตามควบคุมการสั่งซื้อและการขายให้อยู่ในระดับที่เหมาะสมกับปริมาณเงินทุนหมุนเวียนที่มี
โดยปัจจุบันอยู่ระหว่างจัดหาเงินทุนหมุนเวียนเพิ่มเติม
เพื่อรองรับการขยายฐานการตลาดและยอดขายในอนาคต

ผลกระทบต่อสิ่งแวดล้อมและชุมชน

ความเชื่อที่ว่าถ่านหินจะก่อให้เกิดผลกระทบต่อสิ่งแวดล้อม
นับเป็นปัจจัยสำคัญที่อาจทำให้เกิดกรณีพิพาทกับชุมชนโดยรอบ ซึ่งกระทบทั้งด้านผู้ขายและผู้ซื้อถ่านหิน
ซึ่งบริษัทตระหนักดีถึงความเสี่ยงดังกล่าว
จึงได้ให้ความสำคัญในการควบคุมผลกระทบต่อสิ่งแวดล้อมและชุมชน
และเน้นการดำเนินการให้เป็นไปตามกฎหมายหลักเกณฑ์ที่เกี่ยวข้อง
ตั้งแต่การวางแผนจัดทำสถานที่แปรรูปถ่านหิน
ซึ่งกำหนดให้อยู่ภายใต้พื้นที่ปิดพื่อป้องกันปัญหาเรื่องฝุ่นละออง มีมาตรการต่างๆ
ในการป้องกันปัญหาฝุ่นควัน ที่อาจเกิดขึ้นในระหว่างการจัดเก็บ และการขนส่งสินค้า